Bakkehaugen gård

mini|Villaen Carl Grøndahl reiste i 1909, her fotografert rundt 1940.
Bakkehaugen gård ligger i Einar Høigårds vei 25 på Tåsen i Oslo, rett bak Voldsløkka. Den består av seks bygninger rundt et tun.

Bygningene på Bakkehaugen benyttes av Barne- og familieetaten i Oslo kommune.

 Historie 

 Bakkehaugen skilles ut fra Bakke gård 
Gården har eksistert som anlegg siden 1811. Eieren av gården Bakke i Nydalen, Michel Nielsen Hauge, skilte da Bakkehaugen ut som bolig for broren, lekpredikanten Hans Nielsen Hauge. Sistnevnte hadde på det tidspunktet nylig blitt løslatt fra fengsel. Samme år som han overtok gården bygde han Bakke Mølle i Nydalen.

Hans Nielsen Hauge bodde i det som nå kalles «Haugestua» fra 1811 til 1817. I 1822 solgte han seg ut til vennen boktrykker Christopher Grøndahl.

 Ny hovedbygning 
Christopher Grøndahls barnebarn Carl Grøndahl var eier fra 1898. Han fikk bygget et nytt hovedhus ved arkitekt Einar Smith i 1909.

 Bakkehaugen kirke 
Carl Grøndahl testamenterte grunn fra gården til Bakkehaugen kirke, som ligger i Carl Grøndahls vei like ved gården.

 Kilder 



 Eksterne lenker 



Kategori:Gårder i Oslo
Kategori:Bydel Nordre Aker
Kategori:Kulturminner i bydel Nordre Aker
Kategori:Einar Smith